Marie Allikmaa

Majandus- ja Kommunikatsiooniministeerium

Suur-Ameerika tn 1

10122 Tallinn

|  |  |
| --- | --- |
| info@mkm.ee | (kuupäev digiallkirjas) nr 11-4/25/47653 |

|  |  |
| --- | --- |
| **Rahvusvaheliste suursündmuste taotlusvooru**  **avamine 2025** |  |

Lugupeetud Marie Allikmaa

Ettevõtlus- ja infotehnoloogiaministri 11.04.2023 määruse nr 25 „Rahvusvaheliste sündmuste ja konverentside toetamise tingimused ja kord“ § 11 lg 1 kohaselt kooskõlastab rakendusüksus rakendusasutusega taotlusvooru avamise ja vooru eelarve, § 15 lg 1 kohaselt moodustab rakendusüksus projektide valimiseks hindamiskomisjoni, mille koosseis kooskõlastatakse enne taotlusvooru avamist rakendusasutusega ja § 16 lg 1 alusel avalikustab rakendusüksus rakendusasutusega kooskõlastatud valikumetoodika oma veebilehel hiljemalt taotlusvooru väljakuulutamise päeval.

Käesolevaga palub Ettevõtluse ja Innovatsiooni Sihtasutus (EIS) kooskõlastada rahvusvaheliste suursündmuste taotlusvooru avamine alljärgnevalt:

1. Taotlusvooru eelarve on 3 000 000 eurot.
2. Taotlusvoor avatakse 03.09.2025 kell 9.00 ning suletakse 10.10.2025 kell 16.00.
3. Jätkata rahvusvaheliste suursündmuste taotlusvooru projektide hindamisel olemasoleva turismivaldkonna hindamiskomisjoniga (kehtiv koosseis on avalikustatud siin: https://eis.ee/meist/hindamiskomisjonid/), arvestades järgmiseid muudatusi:

* palume hindamiskomisjoni asendusliikme kohalt välja arvata Sigrid Harjo. Uut asendusliiget ei nimetata;
* palume seoses Külli Kraneri lahkumisega Majandus- ja Kommunikatsiooniministeeriumist täpsustada, kes jätkab ministeeriumi esindajana asendusliikme kohal.

1. Kooskõlastada rahvusvaheliste suursündmuste valikumetoodika (lisatud manusena).

Ettevõtluse ja Innovatsiooni Sihtasutus teavitab taotlejaid taotlusvooru avanemisest veebilehel www.eis.ee.

Lugupidamisega

(allkirjastatud digitaalselt)

Sigrid Harjo

juhatuse liige

Lisad: 1. Rahvusvaheliste suursündmuste toetuse taotluste valikumetoodika ver2. pdf

Riin Roosalu

valdkonnajuht

+372 627 9368, Riin.Roosalu@eis.ee